recursal/SuperWikiNEXT-32B huggingface dataset:
**Интерпункција** — правописни знаци што служат за означување на речениците и нивните делови, паузите и интонацијата на речта (точка, запирка, прашалник, извичник, загради). Интерпункциските знаци се симболи кои не се фонеми (звуци) на јазик или лексеми (зборови и фрази), туку оние симболи кои служат за да ја покажат структурата и организацијата на пишувањето, како и интонација и паузи кои треба да се применат за време на (гласно) читање.

Историја
--------

Најраното пишување немало големи букви, празни места или знци на интерпункција. Ова не било проблем сè додека предметот бил ограничен на мал опсег на теми (на пример, пишувањето првично се користело за бележење на деловни преговори). Со ширењето на употребата на пишувањето на повисоки апстрактни поими, било неопходно да се воведе некој начин за решавање на појавата на двосмислени значења. До 18 век, интерпункцијата била првенствено помош за гласно читање и оттогаш се развила како механизам за да се осигура дека текстот има смисла кога се чита „во себе".

Употреба
--------

За да може говорот правилно да се пренесе во пишаниот текст, зборовите се одделуваат со белини, а интонацијата на реченицата, смисловното расчленување, паузи помеѓу деловите на исказот и др. се означуваат со правописни знаци, т.е. интерпункција. Интерпункцијата во македонскиот јазик (и во другите јужнословенски јазици) во основа е логична, што значи дека употребата на интерпункциски знаци, по правило, зависи од значењето. Писателите во примената на интерпункциските знаци честопати намерно отстапуваат од пропишаната норма, сакајќи да постигнат дополнителни уметнички ефекти и да придонесат за стилското уредување на делото. Во поновата поезија, на пример, по правило, интерпункцијата е отсутна, а во модерната проза, нарацијата често се прекинува со запирки или точки (од гледна точка на нормата, таквите реченици обично се нецелосни) и слично. Успешноста на таквите постапки ја оценува теоријата на книжевност и книжевната критика (есеи), имајќи ги предвид првенствено постигнатите уметнички ефекти. Некои од интерпункциските знаци, покрај неколку дополнителни и доста специфични за одредени професии, може да имаат и други функции - правописни или помошни (сп. на пример точка за кратенка или употреба на црта и цртичка при пишување удвоени парови (дублети) и полусложеници, итн. ).

Интерпункциски знаци
--------------------

Интерпункциски знаци во македонскиот јазик се:

* **точка** [ **.** ]
* **прашалник** [ **?** ]
* **извичник** [ **!** ]
* **запирка** [ **,** ]
* **точка -запирка** [ **;** ]
* **две точки** [ **:** ]
* **црта** [ **—** ]
* **цртичка** [ **-** ]
* **наводници** [ **„"** ]
* **загради** [ **()**, **[]** ]
* *други правописни и помошни интерпункциски знаци*

Наводи
------

1. ↑  „интерпункција" — Дигитален речник на македонскиот јазик
**Дадилката Мекфи и Големата експлозија** (англиски: *Nanny McPhee and the Big Bang*), познат и како **Враќањето на дадилката Мекфи** (англиски: *Nanny McPhee and the Big Bang*), е филм од 2010 година, во режија на Сузана Вајт, а според сценариото на Ема Томпсон и Кристијана Бранд. Главните улоги ги толкуваат: Ема Томпсон, Меги Гиленхал, Оскар Стир, Аса Батерфилд, Лил Вудс, Ерос Влахос итн.

Содржина
--------

Дејството на филмот се случува за време на Втората светска војна. На една селска фарма, Изабел Грин (ја игра Гиленхал) мора самата да се грижи за своите деца, како и за двете богати деца од Лондон, кои се нејзини роднини. Лошиот стрико Фил сака да ја продаде фармата и постојано врши притисок врз Изабел, а таа конечно попушта кога добива писмо дека нејзиниот сопруг-пилот (го игра Мекгрегор) исчезнал за време на една воздушна битка. На почетокот, двете разгалени деца од Лондон се однесуваат лошо, но дадилката Мекфи (ја игра Томпсон) успева да ги научи на убаво однесување. За среќа, благодарение на упорноста на децата и на помошта на дадилката Мекфи, се открива дека таткото останал жив, а лошиот стрико си го добива заслуженото.

Наводи
------

1. ↑  IMDb, Nanny McPhee Returns (2010) (пристапено на 3.4.2017)
Дрен (планина) во рамките на Македонија
Местоположба на Раечката Котлина во Македонија

**Дрен Планина** (или само **Дрен**) — средновисока планина во Македонија што се протега помеѓу Мариовската Котлина на југ и Раечката Котлина на североисток. Со своето протегање планината Дрен ги заградува од исток Прилепското Поле и Пелагонија и самиот град Прилеп, на југ нејзините падините ја оградуваат длабоката долина на Црна Река во Мариово, од запад ја заградува долината на Раечка Река. На север, планината Дрен преку превојот Плетвар е поврзана со планината Бабуна, во јужниот дел преку патот за селото Бонче и поранешното село Писокал, планината е поврзана со Селечка Планина. Всушност претставува продолжение на Селечка Планина со правец на протегање ЈИ-СЗ. Највисок врв е Ливада (1.663 м) во западниот дел, Четири Буки (1.476 м) и Трите Страги (1.476 м) во источниот дел. Од превоите најголема улога игра превојот Лигуроса (1.152 м), што го поврзува Раец со Мариово.. Освен по правецот на протегање, Дрен Планина се разликува од Селечка Планина и по геолошкиот состав кој овде главно го чинат карпи од мермерната серија, за што на двете падини постојат и најпознатите наоѓалишта и ископи на мермер како Сивец и кај селата Беловодица на северната и Вепрчани на јужната падина. Поради мермерниот и делумно варовничкиот состав на почвата постојат пештерите Гулабинка, Пешти и Подот на јужната падина, а подземно во планината има големи количества на вода кои избиваат во силните Гуѓаковски Извори под јужната падина на левиот брег на Црна и полнењето на т.н. Мермерно езеро кај Беловодица на северната падина. Од растителниот свет застапени се листопадните шуми на даб, брест, дрен, поретко бука и топола, а на значајно големи површини особено на јужните падини во долината на Црна Река е застапена и зимзелената борова шума.

Галерија
--------

* Поглед на јужната падина на Дрен, над ГуѓаковоПоглед на јужната падина на Дрен, над Гуѓаково
* Поглед на преслапот Клен од јужната падина на ДренПоглед на преслапот Клен од јужната падина на Дрен
* Поглед на јужните падини на Дрен во долината на Црна Река со Вишешница во позадинатаПоглед на јужните падини на Дрен во долината на Црна Река со Вишешница во позадината
* Поглед на југозападната падина на Дрен, над ВепрчаниПоглед на југозападната падина на Дрен, над Вепрчани
* Поглед на југозападната падина на Дрен, над ВепрчаниПоглед на југозападната падина на Дрен, над Вепрчани
* Рудник за ископ на мермер на јужната падина на ДренРудник за ископ на мермер на јужната падина на Дрен
* Градот Прилеп и Дрен ПланинаГрадот Прилеп и Дрен Планина

Поврзано
--------

* Раечка Котлина
* Дрен

Наводи
------

1. ↑  Географско друштво на СР Македонија (1989). *Географски разгледи* (27-30. изд.). Скопје: Друштво.
2. ↑  Стојмилов, Александар (2011). *Географија на Република Македонија*. Универзитет за туризам и менаџмент. стр. 64.

Координати: 41°17′35″N 21°40′6″E﻿ / ﻿41.29306° СГШ; 21.66833° ИГД﻿ / 41.29306; 21.66833
**Интернаут** - корисник на интернет-мрежата.

Потекло на поимот
-----------------

Терминот **интернаут** е неологизам, кованица од зборот „*интернет*" и наставката „*наут*" (навигатор, пловец).

Значи, тој означува лице кое користи пребарувач за да посети мрежни места и, дополнително, секое лице кое користи информатичка апликација која му овозможува да добие информации на интернет, или да оствари активност со други лица: електронска пошта, чет, пренос на податотеки, форуми за дискусија, итн.

**Мобинаут** е корисник на интернет на мобилен телефон.

Социолошко влијание
-------------------

Социолошките анализи на типовите на интернаути и начините на кои го користат интернетот се сè побројни. Особено се зборува за предмет на користењето, „интернет-култура" или киберкултура. Бројни дебати се одвиваат на позитивните и негативните аспекти за поединците во општеството.

Број на корисници и нивна географска распределба
------------------------------------------------

Бројот на интернаути брзо расте: 

* Во **2003 година**; 800 милиони, Азија - 256 милиони, Европа - 224 милиони и Северна Америка - 223 милиони.
* На крајот на 2007 година: 1,319 милијарди (Африка - 44 милиони, Азија - 510, Европа - 348, Среден Исток - 33, Северна Америка - 238, Јужна Америка - 126, Австралија и Океанија - 19).
* **На крајот на 2008 година**, бројот на интернаути е проценет меѓу 1 и 1,5 милијарди. ·. Азија – од 416 до 650 милиони, Европа – од 282 до 390 милиони и Северна Америка – 185 до 246 милиони.
* Проценето е дека во **2009 година** имало 1,6 милијарди интернаути (со поврзани околу 422 милиони домаќинства, односно секое петто домаќинство било поврзано на интернет на крајот на 2009 година).
* Во **2011 година** МУТ (Меѓународна унија за телекомуникации) објавува дека бројот на интернаути во 2010 години поминал 2 милијарди...

Генерално се смета дека процентот на интернаути во однос на населението е критериум, индикатор на економскиот развој. Се зборува за дигитален јаз за големите диспаритети поврзани со географските зони или социо-економски категории.

Личност на годината според Тајм магазин
---------------------------------------

На 18 декември 2006 година, Тајм магазин ги избра интернаутите како личност на годината за 2006 година. Од своето основање во 1926 година, тоа било осми пат да не биде избрана конкретна заслужна личност, туку група на лица. На овој начин американскиот магазин сакаше да им оддаде почест на бројните анонимни интернаути кои ја презедоа контролата на информациите на веб благодарение на апликациите Web 2.0.

Поврзано
--------

### Внатрешни врски

* Семрежје

### Надворешни врски

* ИКТ податоци 2014 Архивирано на 17 септември 2015 г. (англиски) (МУТ)

Наводи
------

1. ↑  World Internet Users and Population Stats
2. ↑  „Global Internet Audience Surpasses 1 billion Visitors, According to comScore". Архивирано од изворникот на 2009-03-16. Посетено на 2015-09-08.
3. ↑  „МУТ - Статистики 2011". Архивирано од изворникот на 2015-09-23. Посетено на 2015-09-08.
4. ↑  *Jupiter Research*, цитиран од journal du net

* Портал: Семрежје
**Дијабетична невропатија** е нервно оштетување или нарушувања  поврзани со дијабетес мелитус. Ваквата состојба е како резултат на дијабетична микроваскуларна повреда која  вклучува повреда на мали крвни садови кои снабдуваат нерви (vasa nervorum) во прилог на макроваскуларни состојби кои можат да се акумулира во дијабетична невропатија. Вообичаени услови кои можат да бидат поврзани со дијабетична невропатија вклучуваат плазија трета, четврта, или шестиот кранијалните нерви; мононевропатија; мултиплекс мононевропатија; дијабетична амиотрофија; болна полинеуропатија; автономна невропатија; и торакоабдоминална невропатија.

Наводи
------

1. ↑  „What Is Microvascular Cranial Nerve Palsy?". 1 September 2017. Архивирано од изворникот на 22 December 2017.
**Дувло на гревовите** е расказ на францускиот писател Марсел Еме. Расказот е објавен на македонски јазик во 2008 година (во состав на збирката раскази под наслов "Париски приказни"), од страна на издавачката куќа "Темплум", а преводот од француски јазик е направен од Ружа Димишковска.

Содржина
--------

Лудовик Мартен, професор по чистота на душата, е искушуван од ѓаволот на една плажа во Бретања. Иако ѓаволот му нуди министерска моќ, државни почести, згодни жени, американски автомобили, победа на трката Тур д’Франс итн. сепак тој лесно ги одбива сите искушенија. Но, подоцна, тој му ја продава душата на ѓаволот и добива златно теле, а исто така ја продава и душата на еден од своите ученици. Подоцна, професорот и ученикот се качуваат на брод за Кина и набргу успеваат сите членови на посадата и патниците да ги преобратат во поклоници на ѓаволот. Единствено, еден англиски свештеник му останува верен на Господ. Тој му се моли на бога да ги казни неверниците и еден голем бран го потопува бродот, па сите грешници умираат, потонувајќи на дното на морето.

Таму, тие согледуваат дека се наоѓаат во некоја дупка околу која се наоѓаат стрмни карпи во кои има неколку пештери. Нив ги посетува ѓаволот, кој им кажува дека се наоѓаат во пеколот и дека во нив нема повеќе никакви гревови. Тогаш, се појавува англискиот свештеник, кој е испратен од Господ за да ги искупи душите на грешниците. Ѓаволот го прифаќа предизвикот и од пештерите излегуваат различни чудовишта, кои ги претставуваат смртните гревови: горделивоста, зависта, скржавоста, ненаситноста, лутината, мрзата и сладострастието. Свештеникот успева да ги победи сите нив и сите грешници се ослободени од пеколот. Така, професорот Мартен и ученикот се враќаат на плажата и тој им кажува на учениците да ја искинат неговата книга за заштита на душата.

Наводи
------

1. ↑  Марсел Еме, *Париски приказни, Темплум*, Скопје, 2008.
Пејзаж во Дремлинг
Местоположба на природниот парк во Германија
**Дремлинг** (германски: *Drömling*) — слабо населена низина на границата на Долна Саксонија и Саксонија-Анхалт во Германија со област од околу 340 км2. Поголемиот дел припаѓа на Саксонија-Анхалт на исток и е природен парк од 1990. Поранешното мочуриште било изменето со дренажа од природен во културен пејзаж во XVIII век по наредба на прускиот крал Фридрих Велики. Денес, низината, со нејзините водни патишта, Средногерманскиот Канал и реките Алер и Оре е прибежиште на ретки или загрозени видови на животни и растенија. Поголемиот дел од областа е составена од природни паркови и заштитени области. Соседни градови се Ебисфелде и Волфсбург.

Местоположба
------------

Дремлинг се наоѓа во наоѓа во низина околу 15-20 километри. Тој е поширок дел на ледничката долина Бреслау-Магдебург-Бремен. Во поширока смисла се протега од Волфсбург-Форсфелде на запад до Калферде на исток и од Клеце на север до Ебисфелде на југ.

Дремлинг се простира на следниве окрузи: Алтмарк Залцведел, Берде, Гифхорн, градот Волфсбург и Хелмштет.

Поврзано
--------

* Список на природни паркови во Германија

Извори
------

* Heinz Frenkler: *Der Drömling* in *Naturschutzgebiete im Raum Gifhorn-Wolfsburg*, Großkopf-Verlag, Wolfsburg 1986, ISBN 3-929464-00-4
* Helmut Maigatter: *Land der tausend Gräben – Aus der Geschichte des Drömlings*. 2. Auflage 1997, gedruckt in Helmstedt, ohne ISBN
* Naturschutz im Land Sachsen-Anhalt, Sonderheft: *Der Naturpark Drömling*. Landesamt für Umweltschutz Sachsen-Anhalt, Abteilung Naturschutz, Halle 1993, ISSN 0940-6638
* Ernst Andreas Friedrich: *Naturdenkmale Niedersachsens*. Hanover 1980. ISBN 3-7842-0227-6

Наводи
------

Надворешни врски
----------------

* Факти за областа Bundesamt für Naturschutz
* Природен парк Дремлинг Архивирано на 23 јануари 2009 г.
* Акција за заштита на Дремлинг
* Слики од внатрегерманската граница во Дремлинг Архивирано на 9 октомври 2011 г.
* Опис на природниот парк Вендшотер и Форсфелдер Дремлинг на NLWKN

Координати: 52°28′57″N 11°7′52″E﻿ / ﻿52.48250° СГШ; 11.13111° ИГД﻿ / 52.48250; 11.13111
**Дијадема од Кутлеш** (грчки: *Το διάδημα από τον Βασιλικό Τάφο στην Βεργίνα*) — древномакедонски погребен предмет од античкиот град Ајга кај денешното село Кутлеш, Берско, Егејска Македонија. Направена е од позлатено сребро и претставува кралска дијадема. Се вбројува меѓу најскапоцените наоди пронајдени при ископувањето на Македонските кралски гробници. Датира од IV век п.н.е. и пронајдена е во гробницата на кралот Филип II Македонски.

Според некои верзии, дијадемата ѝ припаѓа на Евридика II Македонска, за која се смета дека е погребана во семејната гробница на Филип II. Според други стручњаци, погребните останки ѝ припаѓаат на Клеопатра, една од сопругите на Филип.

Дијадемата е направена од сребро и покриена со златен слој. Најзабележителниот дел е средишниот Хераклев јазол поставен напред, кој имитира платнена лента за глава. Според некои толкувања јазолот како симбол се повикува на врската на македонската кралица со Херакле како митски предок на Аргеадите и нејзината врска со „новиот Херакле" — Александар III Македонски. Од двете страни на јазолот металот е изработен за да имитира ткаенина. Иако оштетена од забот на времето, добар дел од позлатата е зачувана. Дијадемата има пречник од 25 см, но направена е за да може да се прилагодува од двата краја.

Наодите од гробниците првично стоеле во Археолошкиот музеј во Солун, но во 1997 г. се преместени во Музејот на Македонските кралски гробници во Кутлеш, каде денес се наоѓа дијадемата.

Наводи
------

1. ↑  „Καθ' οδόν: Στη Βεργίνα". Ριζοσπάστης. 16 февруари 2003. Посетено на 28 април 2020.
2. 1 2  „Diadem of Philip II" (PDF). Greece.org. Посетено на 28 април 2020.
3. 1 2  Castor, Alexis Q (2017). „Macedonian lionesses: Herakles and lion jewelry in elite female dress (c. 325–275 BCE)". *Journal of Greek Archaeology*. Oxford: Archaeopress. **2**: 235.
4. ↑  Marín, Antonio Ignacio Molina (2007). „La tumba de Vergina: ¿Filipo II o Filipo III?" (PDF). *Panta Rei* (шпански). **II** (2ª época): 80–81. Архивирано од изворникот (PDF) на 2016-03-04.
**Илија Јончев Смически** (23 јули 1926 во Лескоец, Охридско — 16 ноември 1944 во Кичевско) македонски партизан, учесник во НОБ.

Животопис
---------

Илија Јончев Смически е роден на 23 јули 1926 година во селото Лескоец. Се занимавал со земјоделство. Кон НОБ пристапува во септември 1944 година. Како борец на Првата македонска ударна бригада учествува во завршните операции за ослободување на Македонија и загинува на 16 ноември 1944 година, кај месноста Арап Куле во Кичевско.

Наводи
------


1. ↑ . Охрид и охридско во борбата против фашизмот. ЗБОРНИК на паднатите борци во народно-ослободителната борба и револуција и жртвите на фашистичкиот терор во Охрид и охридско 1941-1945. Охрид. 1976. Отсутно или празно `|title=` (help)CS1-одржување: друго (link)
***Дизајнсаурус*** (изворно: ***Designasaurus***) е образовна игра создадена од Езра Сидран и објавена од Britannica Software. Била издадена за на Amiga, Apple II, Apple IIgs, Commodore 64 и MS-DOS. Играта е за создавање сопствен диносаурус и помагање во преживување. Поделена е во три активности: „Прошетај диносаурус" (Walk-a-Dinosaur), „Направи диносаурус" (Build-a-Dinosaur) и „Испечати диносаурус" (Print-a-Dinosaur).

Прием
-----

На Наградите *CODiE* во 1988 година, *Дизајнсаурус* освоил „Најдобра образовна програма" и „Најдобра предучилишна или основно-училилишна програма".

Наследство
----------

Продолжението, „Дизајнсаурус II" (*Designasaurus II)*, било издадено во 1990 година за MS-DOS. Помогнат од двајца палеонтолози, Britannica Software биле во можност точно да ги вклучат диносаурусите во точните временски периоди што некогаш постоеле.

Наводи
------

1. ↑  „Those are a few of their favorite games". *Compute!*. Бр. 96. ABC Publishing. мај 1988. стр. 14.
2. ↑  Hudson, Steve (октомври 1989). „Designasaurus Amiga Review". *Amiga Resource*. том 1 no. 4. Britannica Software. стр. 85–86.
3. ↑  „SIIA Codie Awards Past Winners – 1988". Архивирано од изворникот на 2019-04-19. Посетено на 2020-07-12.
4. ↑  „Designasaurus version II". *Compute!*. Бр. 136. ABC Publishing. декември 1991. стр. 133–134.

Надворешни врски
----------------

* *Designasaurus* на Amiga Hall of Light
Грб на Хаваите
**Грбот на Хаваи** е направен за времето на Република Хаваи со модифицирање на грбот на Кралството Хаваи. Грбот го добил натписот "држава Хаваи" со сојузништвото на Хаваи со САД, во 1959 година.

Централниот дел на грбот е поделен на четири делови. Во горниот лев и долниот десен агол се наоѓаат хоризонтални сини, црвени и сини пруги (како и на знамето на Хаваите) кои ги претставуваат осумте поголеми хавајски острови. Во горниот десен и долниот лев аголе се наоѓа "puloʻuloʻu", симбол на власта. Во самата средина на штотпт се наоѓа бела ѕвезда која ја претставува педесеттата ѕвезда на знамето на САД. Покрај штитот се наоѓа Камехамеха I (поранешен крал на Хаваи) и божицата на слободата која го држи знамето на Хаваи. Над штитот се наоѓаат зраци од изгрејсонце и натпис на годината 1959, а подолу се наоѓа птицата Феникс. Околу грбот се наоѓа мотото на Хаваи: "*Ua Mau ke Ea o ka ʻĀina i ka Pono*" (Животот на земјата е вечен во правдата).

Поврзано
--------

* Знаме на Хаваи
* Грб на САД

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| * п
* р
* у
Грб на Океанија |
| --- |
|  |
| Држави | 

Австралија **·** Вануату **·** Индонезија1 **·** Источен Тимор1 **·** Кирибати **·** Маршалски Острови **·** Микронезија **·** Науру **·** Нов Зеланд **·** Палау **·** Папуа Нова Гвинеја **·** Самоа **·** Соломони **·** Тонга **·** Тувалу **·** Фиџи
 |
|  |
| Зависнитеритории | 

Американска Самоа **·** Божиќен Остров **·** Валис и Футуна **·** Велигденски Остров **·** Гуам **·** Кокосови Острови **·** Кукови Острови **·** Ниуе **·** Нова Каледонија **·** Норфолшки Остров **·** Питкернски Острови **·** Ротума **·** Северни Маријански Острови **·** Токелау **·** Француска Полинезија **·** Хаваи
 |
|  |
| 1 Држави кои се сметаат како дел од друг континент, во овој случај Азија. |

 |
**Дијамантите се вечни** — игран филм, во режија на Гај Хамилтон.

Факти за филмот
---------------

Филмот „Дијамантите се вечни" е режиран од страна на режисерот Гај Хамилтон, а главните улоги ги толкуваат Шон Конери, Чарлс Греј и Џил Сент Џон. Филмот претставува дел од циклусот филмови за тајниот агент Џејмс Бонд.

Содржина
--------

Тајниот агент Џејмс Бонд го бара криминалецот Ернест Блофелд за да му се одмазди. Него го пронаоѓа во Египет и го убива. Подоцна, британската влада забележува дека лажни дијаманти се шверцуваат од Јужна Африка во САД и затоа го испраќа Џејмс Бонд да го испита случајот. Бонд се претвора дека е Петер Френкс, трговец со дијаманти. Следејќи го патот на лажните дијаманти, Бонд открива дека нивниот нарачател е Блофелд и дека, всушност, во Египет, тој не го убил Блофелд, туку неговиот двојник.

Наводи
------

1. 1 2  *Антена*, бр. 805, 29.11.2013, стр. 11.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 226710036
* GND: 4135842-9
* BNF: cb16460024x (податоци)
* NKC: unn20201090849

 |

 |
**Воловодската тврдина** (грчки: *Κάστρο Νέας Σάντας*) — археолошко наоѓалиште од типот на утврдена населба кај селото Воловод, Кукушко, Егејска Македонија. Во 2000 г. наоѓалиштето е прогласено за заштитен археолошки споменик.

Местоположба
------------

Тврдината се наоѓа источно од Воловод и северно од возвишението Средец (Камила). Претставува низок (210 м) рид со издолжен и сплескан облик во насока североисток – југозапад. Под него е коритото на реката Куру која се влева во Галик на 8 км на запад.

Историја
--------

Тврдината не е поистоветена со ниедно место споменато од историските извори. Била утврдена населба со одбранбен карактер која штитела еден до премините кон Солунското Поле на југ. Се смета дека е создадена во рановизантискиот период, некаде меѓу IV и VI век судејќи по површинските наоди од растурена керамика. Изгледа дека населбата постоела на почетокот од византискиот период, а потоа е напуштена, веројатно поради доаѓањето на Словените кон крајот на VI век. Можно е населбата да била напуштена и порано поради претходна варварска наезда. За разлика од недалечната тврдина Кале над солунското село Ени Маала, оваа тврдина никогаш не била обновена и останала неупотребена.

Опис
----

Од наодите се гледа дека на местото имало населено место со утврдување кое се простирало под ридот. Мястото никогаш не е било систематски проучвано.

Во северниот дел на ридот се забележува бедем останат до висина од 1 м. Открени се остатоци од градби од делкан камен и доцноантичка керамика (IV – VI век).

Голем дел од ѕидината околу местото настрадала од ерозија на падините и покриена е со густа растителност. Сепак, на места се забележуваат остатоци од ѕидови и даваат доста добра претстава за обѕидието. Бедемот имал обиколка од 500 м и дебелина од околу 2 м. Бил изработен од необработени камеања со различна големина. За врзивен материјал е користен варов малтер. Во фугите има фрагменти од плочки и други елементи. Најдобро зачуваните делови од ѕидот се од западната и јужната страна на утврдувањето. Јужната страна била најзајакната бидејќи била најранлива од напади. Јужната страна всушност била највисоката точка на замокот, на надморска висина од 220 м. На ова место во внатрешноста има остатоци од правоаголни градби. Веројатно станува збор за урнатини на кула или цистерна, што е вообичаено за највисоките точки на византиските тврдини.

Наводи
------

1. 1 2 3 4  „ΥΑ ΥΠΠΟ/ΑΡΧ/Β1/Φ34/ΚΗΡ/21925/614/28-7-2000 – ΦΕΚ 1042/Β/23-8-2000". Διαρκής κατάλογος κηρυγμένων αρχαιολογικών τόπων και μνημείων. Архивирано од изворникот на 2022-12-02. Посетено на 25 јуни 2018.
2. 1 2 3 4 5 6 7 8  „Κάστρο Νέας Σάντας". Ελληνικά Κάστρα. Посетено на 11 декември 2022.
**Ѓоре Најдоски** ( 1918
 во Попадија, Велешко —  1944
 во Дупјачани, Прилепско) — македонски партизан, борец за слобода на Македонија и учесник во НОВ.

Животопис
---------

По занимање бил работник. Во 1941 година станал член на КПЈ. Поради неговата револуционерна работа бил затворан од бугарските фашисти. Во текот на окупацијата, поточно сè до неговото приклучување кон Народноослободителната војска на Македонија во 1944 година, бил главна врска меѓу позадината и партизанските одреди. Загинал 1944 година во близина на селото Дупјачани, во несреќен случај.

Наводи
------

1. 1 2  Б. Најдоски, м-р Јован (1984). *Институт за тутун - Прилеп - 60 годишен јубилеј*. Прилеп: Институт за тутун - Прилеп. стр. 15–16.
Дикан од Палестина од 1937 година
**Диканот** (**диканија**, **дикања**) претставува земјоделско орудие кое во минатото се користело за вршење на житните култури. Составен е од една или повеќе паралелно поставени штици, на чие дно се наоѓаат процепи во кои се вметнати кремени алатки или железа или пак и двете. На диканот стои човек, а го влече едно или две животни. Ова орудие е карактеристично за регионот на Средоземјето. Пронајдени се археолошки остатоци кои укажуваат на посоењето на диканот на Блискиот Исток и Балканот пред 8,000 години. Во Македонија употребата на диканот можела да се забележи сè до средината на XX век. Во 1954 година забележана е неговата употреба во околината на Гевгелија, Дојран и јужно до Солун.
**Димитар Циев** (роден на  1939

 во Струмица - 27 јули 2010

 во Охрид) — поранешен југословенски и македонски одбојкар и прв селектор на Македонската одбојкарска репрезентација.

Животопис
---------

Одбојкарските кариера Циев ја започнал во Струмица. По завршувањето на средното образование, тој заминал на студии во Белград, каде и продолжил да се занимава со одбојка. Во Белград завршил Факултет за физичка култура. По дипломирањето се вратил во родната Струмица и го формирал одбојкаркиот клуб „*Југославија*", во кој бил активен одбојкар, а подоцна и тренер.

Во својата богата тренерска кариера, Циев бил тренер во одбојкарските клубови во Струмица, Штип, Берово, Велес, Пробиштип и Скопје.

По осамостојувањето, во периодот од 1991 до 1997 година, Димитар Циев бил прв селектор на Македонската одбојкарска репрезентација и паралелно со тоа активно бил вклучен во работата на органите и телата на Одбојкарската Федерација на Македонија (ОФМ).

Во следните години бил професор на факултетот за физичка култура, сè во 2004 година кога заминал во пензија.

Димитар Циев ненадејно починал на 27 јули 2010

 во Охрид.

Наводи
------

1. ↑  www.utrinski.com.mk

|  |  |
| --- | --- |
| Ризница | „Димитар Циев" на Ризницата ? |
**Јелена Караѓорѓевиќ** (4 ноември 1884

 во Цетиње — 16 октомври 1962

 во Ница) била ќерка на Петар I Караѓорѓевиќ и Зорка Караѓорѓевиќ. По раната смрт на нејзината мајка, таа пораснала кај нејзините тетки Анастасија и Милица. Таа отишла во манастирот Смолни и станала добра пријателка со големата кнегиња Олга Николаевна, најстарата ќерка на Николај II.

Во 1911 година се венчала со Иван Константинович Романов. Студирала медицина во Санкт Петербург, сè додека не се родило нејзиното прво дете Иван. Во 1915 година се родила нејзината ќерка Екатерина. По падот на монархијата во Русија, нејзиниот сопруг бил убиен од страна на болшевиците, а таа била заробена. Во 1919 година добила дозвола да ја напушти земјата, па заедно со нејзините деца заминале во Ница, каде останала до крајот на својот живот.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 7627148705723637080006
* LCCN: no2017015474

 |

 |
**И коњите ги убиваат, зарем не?** (англиски: *They shoot horses, don't they?*) - американски филм од 1969 година, во режија на Сидни Полак (Sydney Pollack), според сценариото на Џејмс По (James Poe) и Роберт Е. Томпсон (Robert E. Thompson), засновано врз истоимениот роман на Хорас Мекој. Главните улоги ги граат: Џејн Фонда (Jane Fonda), Мајкл Саразин (Michael Sarrazin), Сузана Јорк (Susannah York), Гиг Јанг (Gig Young) итн. Филмот остварил значаен комерцијален успех, а бил номиниран за „Оскар" во осум категории, од кои победил само во една (за улогата на Гиг Јанг).

Синопсис
--------

Дејствието на филмот се одвива за време на Големата депресија во 1930-тите. Глорија Бити (ја игра Фонда) е огорчена млада жена, разочарана од животот и без надеж за подобра иднина. Таа се пријавува како учесник на маратон во танцување во која главната награда изнесува 1 500 долари. Нејзиниот партнер е болен и не му дозволуваат да учествува, неговото место го зазема Роберт (го игра Саразин), кој сосема случајно се нашол во салата. Тој е сосема спротивен од Глорија - нежен, скромен и мирен. Натпреварот трае долго време, а учесниците поминуваат низ физичка и психичка тортура со цел да ја освојат наградата. Истовремено, организаторот (го игра Јанг) е заинтересиран само за популарноста на натпреварот и не води сметка за состојбата на учесниците. Откако Роберт се вплеткува во мала љубовна авантура со една учесничка, Глорија му се подава на организаторот, а потоа тие си наоѓаат други партнери во танцувањето. Сепак, по некое време, едниот партнер на Глорија го напушта маратонот, а другиот умира, па таа повторно се спојува со Роберт. Најпосле, при крајот на натпреварот, за да ја зголеми популарноста, организаторот им предлага да се венчаат, но Глорија категорички ја одбива понудата. Тогаш, таа дознава дека победничкиот пар нема да ја освои целата награда, туку ќе им бидат одбиени трошоците направени за време на нивното учество. Глорија и Роберт го напуштаат маратонот, таа сака да се убие, но нема храброст. Тогаш, таа го замолува Роберт и тој ја убива поради што е уапсен, затворен и осуден.

Наводи
------

1. ↑  HRT, Konje ubijaju, zar ne?, američki film (пристапено на 14.4.2020)
2. ↑  HRT, Konje ubijaju, zar ne?, američki film (пристапено на 14.4.2020)
**Зунхара** (монголски: *Зүүнхараа*) — град во Монголија и центар на областа Мандал во покраината Селенге. Градот се наоѓа во северна Монголија и има население од 15.000 жители.

Железничката станица во Зунхара

Поврзано
--------

* Список на градови во Монголија

Наводи
------

Координати: 48°51′00″N 106°27′30″E﻿ / ﻿48.85000° СГШ; 106.45833° ИГД﻿ / 48.85000; 106.45833

|  |  |
| --- | --- |
| Stub icon | *Оваа статија место во Монголија е никулец. Можете да помогнете со тоа што ќе ја проширите.** п
* р
* у
 |

|  |  |
| --- | --- |
| Stub icon | *Оваа статија за Монголија е никулец. Можете да помогнете со тоа што ќе ја проширите.** п
* р
* у
 |
**Димитрие Трпев Ивановски** ( 1927
 во Скопје — 13 ноември 1944

 во Скопје) — македонски партизан, борец за слобода на Македонија и учесник во НОВ.

Животопис
---------

Произлегува од сиромашно семејство. По завршувањето на основното училиште, изучил механичарски занает. Со формирањето на партизанските единици во околината на Скопје, заедно со други напредни младинци на 12 септември 1944 година, заминале на Китка каде стапил во редовите на Дванаесеттата македонска ударна бригада. Бил распореден во третиот баталјон. Набргу се истакнал со својата храброст и дисциллинираност. Бил учесник во борбите кај селото Говрлево, Света Петка, Водно и на теренот покрај Треска. Со својот баталјон учествувал во борбите за преземање на железничката станица во селото Драчево, како и во маршот за ослободување на Велес. На 12 ноември 1944 година со необична радост ја примил веста дека неговата бригада, добила борбена задача да ги нападне германските позиции во градот и да учествува во борбите за ослободување на Скопје. Во крвавите улични борби водени на 13 ноември 1944 година, храбро загинал. Неговите останки биле закопани на скопските гробишта.

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 194. На `|first=` му недостасува `|last=` (help)
**Елен Фрац** (германски: Ellen Fraatz, 1968, Берлин ) позната како **Елен Ален** (*Ellen Allien*) , германска музичарка, музички продуцент и основач на брендот *BPitch Control* .

Животопис
---------

Таа е родена и израсната во западниот дел на Берлин . Во текот на 1989 година живеела во Лондон, каде што првпат стапила во контакт со електронската музика. Кога се вратила во својот роден Берлин, електронската музика станала попопуларна во Германија. Во 1992 година станала постојан диџеј во неколку клубови . Во 1999 година таа го започна своето шоу во *Kiss FM* и ја основа издавачката куќа *BPitch Control*. .

Првиот албум,*Стадткинд*, бил издаден во 2001 година. Таа е посветена на градот Берлин, и таа ја наведува културата на обединување на Берлин како една од главните инспирации на нејзината музика. Алиен, исто така, се појавила на музичкиот документарен филм *Говорејќи во законик* од 2009 година. .

Дискографија
------------

### Албуми

* 2001 – *Stadtkind* (BPC021)
* 2003 – *Berlinette* (BPC065)
* 2004 – *Remix Collection* (BPC080)
* 2005 – *Thrills* (BPC106)
* 2006 – *Orchestra of Bubbles* (BPC125)
* 2008 – *Sool* (BPC175)
* 2010 – *Dust* (BPC217)
* 2013 – *LISm* (BPC264)
* 2017 – *Nost* (BPC330)

Наводи
------

1. ↑  Interview with Ellen Allien *11-hour.com* Посетено на 9. 11. 2015.
2. ↑  Ellen Allien, 2004 *indexmagazine.com* Посетено на 9. 11. 2015.
3. ↑  interview | ellen allien *schonmagazine.com* Посетено на 9. 11. 2015.
4. ↑  SPEAKING IN CODE - TECHNO MUSIC DOC FOLLOWED BY Q&A WITH DIRECTOR AMY GRILL • ATLAS 100 *internationalfilmseries.com* Посетено на 9. 11. 2015.

Надворешни врски
----------------

* Службено мрежно место
* Службено мрежно место на BPitch Control
Посветена просторија за домашно кино со акустичен третман, професионално ожичување, опрема и поставување звучници
**Домашно кино**, исто така наречено **домашен театар** и **театарска сала**, се аудио-визуелни системи за домашна забава кои бараат да репродуцираат кино-театарско искуство и расположение со употреба на електронска потрошувачка - ажурирање на видео и аудио опрема што е поставена во соба или двор на приватен дом. Во осумдесеттите години на минатиот век, домашните кина обично се состоеле од филм претходно снимен на лента со LaserDisc или VHS; плеер со LaserDisc или VHS ; и тежок, гломазен ТВ-комплет со катодни зраци со голем екран. Во 2000-тите, технолошките иновации во звучните системи, опремата за видео плеер и ТВ-екраните и видео проекторите ја смениле опремата што се користела во поставките за домашното кино и им овозможила на домашните корисници да доживеат слика со екран со поголема резолуција, подобрен квалитет на звукот и компоненти што нудат корисници повеќе опции (на пр. многу од поскапите играчи на Blu-ray диск во 2016 година исто така можат да "стримуваат" филмови и ТВ-емисии преку Интернет користејќи услуги за претплата, како што се Netflix ). Развојотот на услугите за претплата врз основа на Интернет значи дека корисниците на домашно кино во ерата во 2016 година не мора да патуваат во продавница за изнајмување видеа, како што било вообичаено во 1980-тите и 90-тите години (сепак, некои ентузијасти во филмот купуваат ДВД или Blu-ray дискови од нивните омилени содржина).

Во 2020-тите години, системот за домашно кино обично користи голема проектирана слика од видео проектор или голем HDTV систем со висока резолуција со рамен екран, филм или друга видео содржина на ДВД или Blu-ray диск со висока резолуција, што е играл на ДВД плеер или Blu-ray плеер, со зголемено аудио со мулти-канален засилувач за напојување и каде било од два звучника и стерео засилувач за напојување (за стерео звук ) до засилувач од 5,1 канали и пет или повеќе ормани за звучници за опкружувачки звук (со систем за опкружувачки звук). Без разлика дали ентузијастите во домашно кино имаат стерео поставување или 5.1 канален опкружувачки систем, тие обично користат барем еден кабинет за звучници со ниски честоти на сабвуфери за да ги засилат ефектите со ниска честота од саундтракот и да ги репродуцираат длабоките влечки од музичката саундтрак.

Вовед
-----

Надворешни врски
----------------

|  |  |
| --- | --- |
| Ризница | „Домашно кино" на Ризницата ? |

|  |  |
| --- | --- |
|  | Видете ***домашно кино*** во Викиречник, слободниот речник. |

* The Evolution of Home Theater - Big Tech of the Small Screen
{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/Предлошка:Автотаксономија/Pieris (butterfly)|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**Далматински зелкар** (*Pieris mannii*) е пеперуга од семејството на пеперуги Белци. Пеперугата ја има и во Македонија.

Опис
----

Распонот на крилјата на пеперугата е од 19 до 25 мм. Возрасните единки летаат од март до октомври, во зависност од локацијата. Ларвите на зелкарот се хранат со растенијата *Iberis sempervirens* и *Sinapis*. Предниот дел на горната страна на крилјата има поголема и покоцкеста дамка. Дамката се протега до основата на крилјата и е во црна боја. Пеперугата е воглавно во жолтеникава боја.

Распространетост
----------------

Пеперугата живее во Јужна Европа, Мала Азија, Мароко и Сирија. Во скоро време забележана е на Алпите во Франција и Германија. Во 2015 година за првпат е забележана и во Холандија.

Наводи
------

1. ↑  „Pieris mannii". *Faune-Alsace* (француски). ODONAT. Посетено на 19 Jul 2017.
2. ↑  „Pieris mannii / P. rapae". *Lepiforum.de* (германски). Посетено на 19 Jul 2017.
3. ↑  „Scheefbloemwitje - Pieris mannii". *Waarneming.nl* (холандски). Посетено на 19 Jul 2017.

Поврзано
--------

* Пеперуги во Македонија

Надворешни врски
----------------

* Молци и пеперуги во Европа и Северна Африка

|  |  |
| --- | --- |
| Ризница | „Далматински зелкар" на Ризницата ? |

|  |  |
| --- | --- |
|  | „Pieris mannii" на Викивидовите ? |

|  |  |  |
| --- | --- | --- |
| 

|  |  |
| --- | --- |
| Таксонски назнаки | 
* Википодатоци: Q1313966
* BioLib: 51335
* BOLD: 149033
* EoL: 4096131
* Fauna Europaea: 440884
* GBIF: 1920491
* iNaturalist: 336700
* NCBI: 876065

 |

 |
Уредување на дача
**Дача** (руски: дача) - руски назив за сезонска или целогодишна викендичка, која често се наоѓа вон руските градови.

Дачите се чести во Русија и распространети во повеќето земји од поранешниот Советски Сојуз. Се проценува дека околу 50% од руските семејства кои живеат во големите градови имаат дача.

Викендичките и бараките што служат како главен или единствен дом за семејството не се сметаат за дачи. Некои дачи се преуредуваат како целогодишни престојувалишта. Во некои случаи, сопствениците на дачите поминуваат дел од годината во нив, а остатокот од времето ги изнајмуваат.

Во периодот од 1963 до 1985 година, постоеле ограничувања за големината и опремата на дачите. После тоа, а особено од 1990 година, нема ограничувања.

Секој што постојано живее во дача, колоквијално се нарекува **дачник**; поимот обично се однесува на препознатлив стил на живот.

Галерија
--------

* Дачи кај Ксотово.Дачи кај Ксотово.
* Дача на сликата на Николај ДубовскојДача на сликата на Николај Дубовској
* ДачаДача
* Дача во близина на КалугаДача во близина на Калуга

Наводи
------

1. ↑  The Russian Dacha phenomenon
**Зунмод** (монголски: *Зуунмод*) — град во Монголија и главен град на покраината Тов. Градот се наоѓа 30 км јужно од Улан Батор и има население од 14.660 жители. Зунмод бил основан како центар на Тов во 1924.

Сточарство
----------

Во 2004, Зунмод официјално имал 24 000 животни, од кои 8.500 кози, 12.000 овци, 2.000 говеда и многу грла коњи и камили..

Поврзано
--------

* Список на градови во Монголија

Наводи
------

Покраина Тов - Зунмод[*мртва врска*]

1. ↑  "*Төв аймгийн төв Зуунмод хот нь 1918 га газартай*":
Töv aimag official site[*мртва врска*]
2. ↑  „National Statistical Office: Livestock count 2004 (in Mongolian), p.109" (PDF). Архивирано (PDF) од изворникот 2007-03-22. Посетено на 2007-03-22.

Координати: 47°42′25″N 106°56′58″E﻿ / ﻿47.70694° СГШ; 106.94944° ИГД﻿ / 47.70694; 106.94944

|  |  |
| --- | --- |
| Stub icon | *Оваа статија место во Монголија е никулец. Можете да помогнете со тоа што ќе ја проширите.** п
* р
* у
 |

|  |  |
| --- | --- |
| Stub icon | *Оваа статија за Монголија е никулец. Можете да помогнете со тоа што ќе ја проширите.** п
* р
* у
 |
***Дрвото на Нарајана*** - проза на македонскиот писател Митко Маџунков објавена во 2016 година во издание на „Издавачки центар ТРИ".

За книгата
----------

Да замислиме дека стоиме пред дело кое штотуку настанало. Знаеме дека е тоа средишниот дел на триптихонот; од едната негова страна се наоѓа меѓата на светот од другата се протега пределот на парадоксалниот сон. И централниот дел и крилјата што го преклопуваат делото истовремено се и отворени и затворени. Она што ги исполнува може да се шири но формата им е конечна.

Да претпоставиме дека тоа дело има повеќе – на пример, девет – тематски целини, кои меѓусебно се преплетуваат. Едната тематика е семејниот круг, втората метафизиката на соништата, третата „алхемијата на зборовите", четвртата малограѓанскиот свет, петтата урбанизираното општество, шестата војната, седмата љубовта, осмата ars poetica-та, деветтата смртта.

Да си речеме дека сите тие целини имаат свои делти составени од повеќе ракави-мотиви, и дека ним им одговараат исто така разгранети обработки или сижеа кои бараат соодветен стил. И да поверуваме, најпосле, дека сето тоа можеме да го замислиме како во склопот на целото дело така и во секој од неговите составни елементи.

Настанатото дело, се разбира, ги нема секогаш, во секој свој „фрагмент", сите елементи од кои е составена целината, но ја има нивната претпоставена слика. И ако оние кохезиски сили, кои ги поврзуваат сите мотиви во „круговите", се доволно јаки, останува само да се надеваме дека во него има доволно енергија која еден ден ќе нè врати кон заедничкото средиште, до новиот почеток, „или на родителскиот имот". Така барем мечтаеме ние кои ги замислуваме тие нешта. (Од „Пригодна ars poetica")

Наводи
------

1. ↑  „Дрвото на Нарајана".. Надворешна врска во `|work=` (help)

Надворешни врски
----------------

* Дрвото на Нарајана
Бруто-домашниот производ и потрошувачката на енергија од 1990-2040 во Меѓународните Енергетски Изгледи 2018 (43945539111)
**Домашната потрошувачка на материјал** е мерење на вкупната количина на материјал што директно се користи во економијата, со исклучок на скриените текови. ДМП (Домашната материјална потрошувачка) е еднаква на ИНД (Индекс на насочно движење), минус извозот (*сметководство на проток на материјал*, што е всушност студија за проток на материјал од национална или регионална скала).

Наводи
------

1. ↑  United Nations, European Commission, International Monetary Fund, Organisation for Economic Co-operation and Development, World Bank, 2005, Handbook of National Accounting: Integrated Environmental and Economic Accounting 2003, Studies in Methods, Series F, No.61, Rev.1, Glossary, United Nations, New York, para. 3.206.
2. ↑  Bleischwitz, Raimund; Peter Hennicke (2004). *Eco-efficiency, regulation, and sustainable business: towards a governance structure for sustainable development*. Edward Elgar Publishing. стр. 31. ISBN 978-1-84376-687-2.
Цртежи од Вал Камоника, Италија, од околу 10.000 п.н.е. се смета дека претставуваат вонземјани. Исто така се смета дека претставуваат божества или други митолошки ликови од религијата од тоа време.
The **Догу** (土偶) се спекулира дека е древен астронаут кој ја посетил Земјата во време на древна Јапонија.
Теориите за **древни астронаути** или **палеоконтакти** се претпоставки дека вонземјани ја посетувале планетата Земја и дека таквите контакти водат до почетоците или развојот на човештвото, културата, технологијата и/или религиите.

Некои од овие теории сугерираат дека божествата од повеќето, ако не и од сите религии се всушност вонземјани, а заради нивната технолошка надмоќност им е доделен божествен статус.

Теориите за древните астрономи не се поддржани од научната заедница, а статиите на таа тема ретко се објавуваат во научните списанија. Овие теории се популаризирани во втората половина од XX век, од писателите Ерик вон Деникен, Зехарија Сичин и Роберт Темпл.

Теориите за древните астрономи најчесто се тема на научната фантастика.

Наводи
------

1. ↑  Lieb, Michael (1998). *Children of Ezekiel: Aliens, Ufos, the Crisis of Race, and the Advent of End Time*. Duke University Press. стр. 250. ISBN 0-8223-2268-4.
2. ↑  *Cithara*. St. Bonaventure University. 1961. стр. 12.
3. ↑  Von Däniken, Erich (1984). *Chariots of the Gods*. Berkley Pub Group. ISBN 0-4250-7481-1.
**Дојди и види** (руски: *Иди и смотри*) - советски филм од 1985 година, во режија Елем Климов, кој е соавтор и на сценариото, покрај Алес Адамович. Главните улоги ги играат: Алексеј Кравченко и Олга Миронова. Во 1985 година, филмот бил награден на Моксовскиот филмски фестивал, а во 2017 година ја освоил наградата за најдобар реставриран филм на Венецијанскиот филмски фестивал.

Синопсис
--------

Дејството на филмот се одвива во 1943 година, во Белорусија. Не местото каде што се воделе борбите, момчето Флјора (го игра Кравченко) откопува пушка од земјата и заминува во партизанската единица. Меѓутоа, кога партизаните заминуваат во акција, командантот му наредува на Флјора да остане во базата, каде тој ја запознава девојката Глаша (ја игра Миронова). Набргу, германската војска ја уништува партизанската база, а Флјора доживува голем шок од експлозијата при што привремено оглувува. Тој и Глаша се враќаат во неговото село, каде дознаваат дека целото негово семејство било убиено од германската војска, а тоа предизвикува уште поголем шок кај Флјора. Набргу, заедно со неколку мажи, тој заминува во блиското село во потрага по храна. Притоа, сите негови соборци се убиени, а само тој успева да преживее. Еден старец го зема со себе во блиското село, но таму пристига германската војска, која ги собира сите селани во црквата. Германските војници ги повикуваат селаните да излезат надвор, а во црквата да ги остават само децата. Селаните ја одбиваат понудата, но Флјора одлучува да излезе надвор. Тогаш, тој е сведок на страшната сцена во која германската војска ја пали црквата, заедно со луѓето во неа. Меѓутоа, веднаш по заминувањето од селото, партизаните ја уништуваат германската воена единица. Партизаните успевата да заробат неколку германски војници кои ги стрелаат. Тогаш, Флјора го здогледува портретот на Хитлер и неколкупати пука во него, по што заминува во шумата заедно со партизаните.

Наводи
------

1. ↑  IMDb, Come and See (1985) Awards (пристапено на 22.2.2019)
2. ↑  IMDb, Come and See (1985) (пристапено на 22.2.2019)